Robert Johansson

Robert Høneren Johansson (født 1990) er en norsk skihopper som representerer Søre Ål Idrettslag og Lillehammerhopp. Johansson er tidligere elev ved NTG Lillehammer. I utlandet er han blitt kalt «The Flying Moustache» på grunn av sin særegne knebelsbart.

 Karriere 
Johansson debuterte i verdenscupen 29. november 2013 i Kuusamo, hvor han endte på en 13. plass. Han tok sin første pallplassering i det tredje hoppukerennet i Innsbruck 4. januar 2017, bak Daniel-André Tande. 18. mars 2017 satte Johansson ny verdensrekord i skiflyging med 252 meter i verdenscuprennet i laghopp i Vikersundbakken. 33 minutter senere hoppet Stefan Kraft 253,5 meter. 25. mars 2017 ble han den første i verden til å hoppe 250 meter både to ganger og i to ulike bakker, da han satte bakkerekord i Planica med 250 meter.

Han var med på det norske laget som tok gull i lagkonkurransen i VM i skiflyging 2018 i Oberstdorf, sammen med Andreas Stjernen, Johann André Forfang og Daniel-André Tande. I Vinter-OL 2018 i Pyeongchang tok han bronse både i normalbakke og i stor bakke, og han hoppet på det norske laget som tok gull i laghopp. De øvrige tre på laget var Daniel-André Tande, Andreas Stjernen og Johann André Forfang. 28. februar 2018 vant Johansson NM i stor bakke i Holmenkollbakken og fikk tildelt kongepokalen. Johann André Forfang og Marius Lindvik fulgte på de neste plassene. Den 18. mars 2018 tok han sin første verdenscupseier under Raw Air-avslutningen i Vikersund og sørget for tredobbelt norsk sammen med Andreas Stjernen og Daniel-André Tande. Han kom også på andreplass i Raw Air sammenlagt bak polske Kamil Stoch.

Han tok bronse i mikslag under Ski-VM 2019 i østerrikske Seefeld 2. mars 2019, sammen med Anna Odine Strøm, Maren Lundby og Andreas Stjernen. 9. mars satte han ny bakkerekord i Holmenkollbakken med 144 meter under lagkonkurransen i verdenscupen. Neste dag vant han det tradisjonsrike Holmenkollrennet, og ledet Raw Air frem til kvalifiseringen i Trondheim 13. mars. Han kom på tredjeplass sammenlagt, og ble beste norske utøver i verdenscupen sammenlagt med en 6. plass.

Han satte bakkerekord på 142,5 meter 5. desember 2020 i Nizinij Tagil. I dette verdenscuprennet hoppet han seg fra 25.-plass til tredjeplass etter første omgang til 3.-plass etter finaleomgangen, hvor landsmannen Halvor Egner Granerud vant. Neste dag kom han på andreplass, hvor han igjen sørget for tredobbelt norsk, denne gang sammen med Granerud på førsteplass og Marius Lindvik på tredjeplass. Under VM i skiflyging 2020 i Planica tok han gull i lagkonkurransen, sammen med Johann André Forfang, Daniel-André Tande og Halvor Egner Granerud.

Under Ski-VM 2021 i Oberstdorf hoppet han på det norske laget som tok sølv i mikslagkonkurransen, sammen med Silje Opseth, Halvor Egner Granerud og Maren Lundby.

På bakgrunn av hoppdressjukset som ble avslørt i etterkant av Ski-VM 2025 i Trondheim, ble Johansson sammen med Kristoffer Eriksen Sundal og Robin Pedersen utestengt fra konkurranser i regi av FIS inntil videre. Avgjørelsen kom samme dag som Raw Air 2025 startet i Holmenkollen.https://www.dagsavisen.no/sport/2025/03/13/tre-nye-hoppere-suspendert-av-fis-reglene-er-ganske-klare/

 Deltakelser i verdenscupen 
 Tre seiere og elleve pallplassering individuelt 
 Sesong Dato Sted Øvelse Plass2016/174. januar 2017 Innsbruck, Østerrike HS130 2.2017/1813. mars 2018 Lillehammer, NorgeHS1383.15. mars 2018 Trondheim, NorgeHS1403.18. mars 2018 Vikersund, Norge HS2401.2018/1920. januar 2019 Zakopane, PolenHS1402.26. januar 2019 Sapporo, JapanHS1373.10. februar 2019 Lahtis, FinlandHS1303.10. mars 2019 Oslo, Norge HS1341.12. mars 2019 Lillehammer, NorgeHS1402.2020/215. desember 2020 Nizjnij Tagil, RusslandHS1343.6. desember 2020 Nizjnij Tagil, RusslandHS1342.17. januar 2021 Zakopane, PolenHS1403.24. januar 2021 Lahtis, Finland HS1301.14. februar 2021 Zakopane, PolenHS1403.

 Sammenlagtplasseringer i verdenscupen 
 Sesong  Plassering  Poeng 2013/14  61.  43 2014/15  75.  5 2015/16  58.  19 2016/17  14.  424 2017/18  5.  840 2018/19  6.  974

 Privatliv 
Johansson konkurrerte i vinter-OL 2018 med en velstelt styrebart som han sparte til to år tidligere. Barten vakte betydelig medieoppmerksomhet.https://www.thelocal.no/20180211/norwegian-wins-moustache-games-for-magnificent-facial-hair

Han fikk en datter sammen med samboer Marlene Messell i 2020.

 Referanser 

 Eksterne lenker 




Kategori:Norske skihoppere
Kategori:Verdensmestere i skiflyging
Kategori:Olympiske mestere for Norge
Kategori:Olympiske bronsemedaljevinnere for Norge
Kategori:Deltakere for Norge under Ski-VM 2017
Kategori:Deltakere for Norge under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2022
Kategori:Skihoppere under Vinter-OL 2022
Kategori:Norgesmestere i skihopp
Kategori:Kongepokalvinnere i skiidrett
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Verdensrekordholdere
Kategori:Deltakere for Norge under Ski-VM 2025